UMakhadzi

Ndivhudzannyi  Ralivhona (o belegwe ka la 30 Mosegamanye 1996  ), yena o  tsebega ka leina la gagwe la sefala la Makhadzi, ke seopedi sa Afrika Borwa. O belegwe a ba a godišetšwa Ha-Mashamba, Limpopo, mošomo wa gagwe o thomile a na le mengwaga ye 12 bjalo ka sebini pele a fihlelela mošomo wa mmino bjalo ka seopedi, ge a be a tsena sekolo o ile a saena kwano ya go rekota le Rita Dee Entertainment gomme a ntšha Muhwalo Uya Ndemela ka 2015 . O ile a tšea šedi ya selegae ka morago ga gore koša ya gagwe ya "Tshanda Vhuya" e lokollwe ka 2017. Alepamo ya gagwe ya bobedi ya setudio Matorokisi (2019), e bile  nomoro ya bobedi ka mo Afrika Borwa.

Alepamo ya boraro ya Makhadzi ya  Kokovha (2020), e bile ye nngwe ya tša dikatlego tša gagwe tše kgolo gomme ya thoma go ba nomoro ya pele ditšhateng tša dialepamo tša iTunes mo Afrika Borwa. E be e na le di-single tšeo di bego di le godimo ga tšhate ya "Amadoda", "Mphemphe", "Kokovha" le "Tshikwama". 

Alepamo ya gagwe ya bone ya setudio ya African Queen (2021) e netefaditšwe ka gauta ka Afrika Borwa. 

Alepamo ya bohlano ya setudio ya Makhadzi ya African Queen 2.0 (2022), e fihlile nomoro ya pele Afrika Borwa. [ <span title="This claim needs references to reliable sources. (June 2024)">go nyakega tsopolo</span> ]

Makhadzi o belegetšwe motseng wo monnyane wo o bitšwago Ha-Mashamba Tshivhangani, ka ntlenyana ga Elim phorofenseng ya Limpopo . Ka morago ga gore batswadi ba gagwe ba kgaogane, Ndivhudza  le bana ba gabo ba babedi ba ile ba swanelwa ke go ya go  dula le mmago bona. O phethile mphato wa gagwe wa  marematlou sekolong sa Mukula Integrated School. Ndivhudza o hweditše mangwalo a gagwe a thuto ya Dikamano tša Setšhaba gomme ga bjale o ithutela terama.